બીજું આફ્રિકા વિશાળ ખંડ હોવાથી સમગ્ર ખંડને એક કરવો મુશ્કેલ છે. ઉત્તર આફ્રિકામાં ઇસ્લામ અને અરબી અસર વધારે છે, દક્ષિણ અને મધ્ય આફ્રિકામાં યુરોપિયન અસરો અને પૂર્વ આફ્રિકામાં સદીઓથી ભારત સહિત એશિયા સાથેના સંબંધોની અસર. આ બધા વચ્ચે ઉત્તર આફ્રિકાનું મંડળ અલગ, દક્ષિણ અને પૂર્વનું અલગ. સૌ પહેલાં કોમન માર્કેટ ફોર ઇસ્ટે એન્ટ સધર્ન આફ્રિકા તૈયાર થયું હતું. સધર્ન આફ્રિકા ડેવલપમેન્ટ કમ્યુનિટી અને ઇસ્ટ આફ્રિકન કમ્યુનિટી એમ બંને અલગ અલગ હતા જ. આ ત્રણેય સંસ્થાઓએ ભેગા મળીને 2008થી ફ્રી ટ્રેડ એગ્રિમેન્ટ માટે પ્રયાસો શરૂ કર્યા હતા. 2012માં આફ્રિકન યુનિયનના વાર્ષિક સંમેલનમાં આખરે સમગ્ર ખંડ માટે મુક્ત વ્યાપારનો કરાર કરવાનું નક્કી થયું હતું અને તેની ડેડલાઇન ત્યારે જ 2017 નક્કી થઈ હતી. 2016 સુધીમાં 21 ટકા વેપાર દેશો વચ્ચે થવા લાગ્યો હતો, જે હવે સીધો ડબલ થઈ જાય તેવી શક્યતા છે.